Откриха тялото на жената, завлечена преди 8 месеца от водите на река Девинска - Вестник Утро
Откриха тялото на жената, завлечена преди 8 месеца от водите на река Девинска
България | От: БЛИЦ | 7 октомври 2015, 15:01 | коментара
Открито е тялото на 49-годишната жена, която загина заедно със съпруга си, когато джипът им беше завлечен от водите на река Девинска през февруари.Днес около 11.35 ч. в РУ – Девин е получен сигнал, че е забелязано тяло на жена във водите на язовир Цанков камък. Служителите на РС ПБЗН и РУ - Девин са на място, където с необходима техника изваждат тялото, което ще бъде транспортирано за извършване на аутопсия в МБАЛ – Смолян, съобщава bTV. Тялото на 55-годишния й съпруг пък бе открито на 30 април тази година.
Семейството бе издирвано месеци с водолази, хеликоптер и множество обходи на язовира.